જાણીતા બિલ્ડરો જેવા કે રાહેજા, હિરાનંદાણી, લોઢા, અજમેરા, રુસ્તમજી, ગોદરેજ પ્રૉપર્ટીઝ, તાતા હાઉસિંગ, ઑબૅરોય કન્સ્ટ્રક્શન વગેરે સારામાં સારા પ્રોજેક્ટ લાવતા હોય છે. જો કોઈ એક જ જગ્યાએ એક કરતાં વધુ બિલ્ડરોના સારા પ્રોજેક્ટ હોય તો એમાં તપાસ કરો અને સરખામણી કરો. કોનો રેટ ઓછો છે? કોણ વધારે સુવિધા આપે છે? જો આ પ્રોજેક્ટમાં પહેલો તબક્કો પૂરો થયો હોય તો અગાઉ રહેવા આવી ગયેલા લોકોને બિલ્ડર વિશે પૂછો. આવા પ્રોજેક્ટમાં ઘર લેતાં પહેલાં એ જાણવું જરૂરી છે કે ડેવલપર સારી સર્વિસ આપે છે કે નહીં?